wickkiey/tamil-wikipedia-chunked huggingface dataset:
# வறுத்தல்

**வறுத்தல்** அல்லது **உலர் வறுப்பு** (Dry roasting) என்பது எண்ணெய் அல்லது நீர் போன்றவற்றை பயன்படுத்தாமல் உலர்ந்த உணவுப்பொருட்களை வெப்பத்தை மட்டும் பயன்படுத்தி வறுத்தெடுத்தல் ஆகும். மற்ற வறண்ட வெப்ப முறைகள் போலல்லாமல், உலர் வறுப்பில் கொட்டைகள், விதைகள் போன்றவற்றை உணவுகளுக்குப் பயன்படுத்தப்படுகிறது. கொட்டைகள் தீய்ந்து போவதைத் தடுக்கவும், அனைத்து கொட்டைகள் மற்றும் விதைகளும் சமமான வெப்பம் பெறவும் கிளறிவிடப்படுகின்றது.  
உலர் வறுப்பு என்பது சில உணவுப் கொருட்களுக்கான மசாலை தயாரிப்பதற்கான பொதுவான வழியாக உள்ளது. வாணலி அல்லது கடாய் மூலமாகவோ அல்லது இதற்கெனவே தயாரிக்கபட்ட வறுப்பான்கள் (காபி கொட்டை, பீன்ஸ், வேர்கடலை போன்றவற்றை வறுக்க பயன்படும் வறுப்பான்கள்) கொண்டு வறுக்கப்படுகின்றன. உலர் வறுத்தலால் உணவில் உள்ள புரதங்கள் வேதி மாற்றமடைகின்றன், அதன் சுவையும் மாறுகிறது, சில மசாலைப் பொருட்களின் சுவையும் மணமும் கூடுகின்றது. வறுக்கப்படும் உணவுடன் சுவைக்காக மூலிகைகள், மசாலாக்கள், சர்க்கரை போன்றவை சேர்த்து பொன்நிறம் வரும் வரை வறுக்கப்படுகின்றன.  
பொதுவாக உலர் வறுவலுக்கு வறுகடலை, தேயிலை,காபி, சாக்லெட் மற்றும் கோகோ கொட்டைகள் போன்றவை ஆட்படுகின்றன.
# லுக்ரிடியா மோட்

**லுக்ரிடியா மோட்** (Lucretia Mott) (3, சனவரி 1793- 11, நவம்பர் 1880) ஒரு அமெரிக்க சீர்திருத்தவாதியும், அடிமை முறை எதிர்பாளரும், பெண் உரிமை போராளியும் ஆவார். 1840 ஆம் ஆண்டில் உலக எதிர்ப்பு அடிமை எதிர்ப்பு ஒப்பந்தத்தில் பெண்களின் நிலையை மாற்றியமைக்கும் முக்கிய கருத்துகளை அவர் உருவாக்கியிருந்தார். பெண்களின் உரிமை பற்றிய முதல் கூட்டத்திற்கு ஜேன் ஹண்ட் அவர்களால் அழைக்கப்பட்டார். 1848 செனிகா ஃபால்ஸ் கன்வென்ஷன் காலத்தில் மாட் பிரகடனங்களின் பிரகடனத்தை எழுதுவதற்கு உதவினார்.
# அலையாத்தி (வெண் கண்டல்)

**அலையாத்தி** அல்லது **வெண் கண்டல்**(தாவரவியல் பெயர்:*Avicennia officinalis*) என்பது அகான்தேசி தாவரக் குடும்பத்தைச் சேர்ந்தது. கி.பி. 980 லிருந்து 1037 வரை வாழ்ந்த அரேபியா மருத்துவரான அவிசஸன்னா என்பவரது பெயரை நினைவூட்டுவதே அவிஸின்னியா என்ற முதற்பெயர். மருத்துவப் பலன்களைக் கொண்டது என்பதைக் குறிப்பதே அபிஸினாலிஸ் என்ற இணைப்பெயர். வட இந்தியாவில் இதனை பினா எனக் கூறுவர். கடல் அலைகளின் வேகத்தை ஆற்றுவதன் காரணமாக, இதற்கு அலையாத்தி என்று பெயர் ஏற்பட்டுள்ளது.
# அலையாத்தி (வெண் கண்டல்)

## பரவல்

இந்த வகை மரங்கள் பங்களாதேஷ், கம்போடியா, இந்தியா, இந்தோனேசியா, மலேசியா, மியான்மர், நியூ ஜெனிவா, பிலிப்பைன்ஸ், சிங்கப்பூர், இலங்கை, தாய்லாந்து மற்றும் வியட்நாம் போன்ற நாடுகளில் காணப்படுகிறது. தமிழ்நாட்டில் பிச்சாவரம் மற்றும் பட்டுக்கோட்டைக்கு அருகிலுள்ள கடற்கரைப் பகுதிகளில் அடர்ந்த பெரும் காடுகளாக உருவாகியுள்ளன.
# அலையாத்தி (வெண் கண்டல்)

## வளரியல்பு

ஆறுகளின் கழிமுகப் பகுதிகளிலும் சேறுபடிந்த சதுப்பு நிலக் கடற்கரைப் பகுதிகளிலும், கடலை ஒட்டிய நிலையில் காணப்படுகிறது. மரங்கள் நெருக்கமாக உள்ள இடங்களில் ஓங்கி உயர்ந்து 12-18 மீட்டர் உயரம் வளரக்கூடியது. நெருக்கமில்லா இடங்களில் சிறிது வளைந்து படர்ந்து இருக்கும்.
# அலையாத்தி (வெண் கண்டல்)

## வளரியல்பு

### தண்டு

சாம்பல் நிறச்சாயமுள்ள வெண்மை நிறப்பட்டையுடன் 30-45 செ. மீட்டர் கனத்துடன் அடிமரம் இருக்கும். பிச்சாவரத்தில் 2.5 மீட்டர் சுற்றளவுள்ள மரங்கள் உள்ளன. அடிப்பகுதியில் துளிர்க்காது; மடிந்து கட்டைகளாகவே இருக்கும்.
# அலையாத்தி (வெண் கண்டல்)

## வளரியல்பு

### வேர்

மரத்தை ஒட்டி, சுவாச வேர்கள் தரையிலிருந்து 45-60 செ. மீட்டர் உயரத்தில் செங்குத்தாக வளர்ந்து அடர்ந்திருக்கும்.
# அலையாத்தி (வெண் கண்டல்)

## வளரியல்பு

### இலை

இலைகள் 2 செ.மீட்டர், நீளக் காம்புகளில் 4 முதல் 9 செ.மீட்டர் நீளமும், 4 முதல் 6 செ.மீட்டர் அகலமும் உடைய கோள வடிவில் இருக்கும். துளிர் இலைகளில் மேற்புறம் பளபளப்பாக இருக்கும். முற்றிய நிலையில் பளபளப்பு இல்லாக் கரும்பச்சை நிறத்தைப் பெற்றிருக்கும். கீழ்புறம் வெள்ளையாக, வெள்ளைப்பொடி தூவியது போன்று காணப்படும். உப்பு படிந்திருக்கும். நீரில் இருந்து எடுத்த சோடியம் மற்றும் பொட்டாசியம் உப்புக்களை இலைகளின் மூலம் கசிவாக வெளியேற்றிவிடும். தேவைக்கு அதிகமாக உப்பு நீரை உறிஞ்சி இலைகளின் மூலம் கசிவாக வெளியேற்றிவிடும். தேவைக்கு அதிகமாக உப்பு நீரை உறிஞ்சி இலைகளின் மூலம் உப்பை வெளியேற்றுவதால்தான் இம்மரம் உப்பு நீரில் வளர முடிகிறது.
# அலையாத்தி (வெண் கண்டல்)

## வளரியல்பு

### மலர்கள்

மரம் முளைத்தெழுந்த 1 முதல் 2 வருடங்களிலேயே பூக்கத் துவங்கிவிடும். கிளைகளின் நுனியில் மஞ்சள் துவரையைப் போன்ற மொட்டுக்களாகவும், ஒரு மஞ்சரியில் ஆறு மொட்டுகளாகவும் உருவாகும். பின்னர் மஞ்சள் நிறத்தில் சிறு பூக்களாக ஜூலையில் மலரும்.
# அலையாத்தி (வெண் கண்டல்)

## வளரியல்பு

### நெற்று மற்றும் விதை

மலர்கள் மலர்ந்தபின் 2 x 1.5 செ. மீட்டர் அளவில் நீண்ட குட்டை வடிவ தட்டையான நெற்று உருவாகும். ஒவ்வொரு நெற்றிலும் ஒரு விதை இருக்கும். மரத்திலேயே இந்த விதை முளைத்திடும். அந்நிலையில் மழைக்காலத்தில் மரத்தினடியில் நீர்மட்டம் உயர்ந்ததும், நெற்றுக்கள் உதிர்ந்து கடல் நீரிலே மிதந்து சென்று, நீர் வடியும் பொழுது செடிகொடிகள் மற்றும் மண் திட்டுகள் உள்ள பகுதியில் முளைத்திடும். முளைக்கும் பொழுதே செங்குத்தாக வளரும். சுவாச வேர்களை வளர்த்துக் கொண்டு விடும். பின் அங்கேயே துரிதமாக வளர்ந்து நிலைத்துவிடும். உள்நாட்டுப் பகுதியை விட கடலை நோக்கியே இதன் பரவுதல் உள்ளது.
# இராசலாம்பட்டி

**இராசலாம்பட்டி** (*Rasalampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியம், மொரப்பூர் ஊராட்சிக்கு உட்பட்டது.
# இராசலாம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொலைவிலும், அரூரிலிருந்து 12 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'50.1"N 78°24'17.0"E ஆகும்.
# இராசலாம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 602 குடும்பங்களும் 2382 மக்களும் வசிக்கின்றனர். இதில் 1167 ஆண்களும் 1215 பெண்களும் அடங்குவர்.
# இயற்பியல் கல்வி

**இயற்பியல் கல்வி** அல்லது **இயற்பியல் கற்பித்தல் என்பது** (Physics education) தற்போது இயற்பியலைக் கற்பிக்கப் பயன்படுத்தப்படும் கல்வி முறைகளைக் குறிக்கிறது. தொழில் ரீதியில் இடுபடுவோர் **இயற்பியல் கல்வியாளர்** அல்லது **இயற்பியல் ஆசிரியர்** என்று அழைக்கப்படுகிறார்கள். இயற்பியல் கல்வி ஆராய்ச்சி என்பது அந்த முறைகளை மேம்படுத்த முற்படும் கல்வியியல் ஆராய்ச்சியின் ஒரு பகுதியைக் குறிக்கிறது. வரலாற்று ரீதியாக, இத்தகைய கல்வி உயர்நிலைப் பள்ளி மற்றும் கல்லூரி மட்டத்தில் பெரும்பானமையாக விரிவுரை முறை மூலம் கற்பிக்கப்படுகிறது, மேலும் விரிவுரைகளில் கற்பிக்கப்படும் கருத்துகளை சரிபார்க்கும் நோக்கில் ஆய்வகப் பயிற்சிகள் உள்ளன. ஒரு பரிசோதனையில் என்ன நடக்கும், ஏன் என்று மாணவர்கள் சிந்தித்துப் பார்க்க வேண்டிய கேள்விகள், சோதனைகள் மற்றும் கேள்விகளுடன் விரிவுரைகள் இருக்கும் போது இந்தக் கருத்துக்கள் நன்றாகப் புரிந்து கொள்ள வழிவகை செய்யப்படுகின்றன. செய்து கற்றலில் பங்கேற்கும் மாணவர்கள், எடுத்துக்காட்டாக, சோதனைகள் மூலம் சுய-கண்டுபிடிப்பு மூலம் கற்றுக்கொள்கிறார்கள். சோதனை மற்றும் பிழை மூலம் அவர்கள் இயற்பியலில் நிகழ்வுகள் பற்றிய தங்கள் முன்முடிவுகளை மாற்றவும், அடிப்படைக் கருத்துக்களைக் கண்டறியவும் கற்றுக்கொள்கிறார்கள். இயற்பியல் கல்வி என்பது அறிவியல் கல்வியின் பரந்த பகுதியின் ஒரு பகுதியாகும்.
# இயற்பியல் கல்வி

## கற்பித்தல் உத்திகள்

கற்பித்தல் உத்திகள் என்பது வெவ்வேறு கற்றல் பாணிகளின் மூலம் மாணவர்களின் கல்வியை எளிதாக்கப் பயன்படுத்தப்படும் பல்வேறு நுட்பங்கள் ஆகும். வெவ்வேறு கற்பித்தல் உத்திகள் மாணவர்கள் விமர்சன சிந்தனையை வளர்த்துக்கொள்ளவும், ஆர்வத்துடன் ஈடுபடவும் உதவுகின்றன.  
- **விரிவுரை:** விரிவுரை என்பது அறிவியலைக் கற்பிப்பதற்கான பாரம்பரிய வழிகளில் ஒன்றாகும். இந்த முறையின் வசதியாலும், பெரும்பாலான ஆசிரியர்கள் கற்பிக்கப்படுவதாலும், சில வரம்புகள் இருந்தபோதிலும் இது பிரபலமாக உள்ளது (மற்ற முறைகளுடன் ஒப்பிடும்போது, இது மாணவர்களிடையே விமர்சன சிந்தனை மற்றும் அறிவியல் மனப்பான்மையை வளர்ப்பதில் ஆகியவற்றில் இதன் தாக்கம் குறைவானது). இந்த முறை ஆசிரியரை மையமாகக் கொண்டது.
- **ஒப்புவித்தல்:** சாக்ரடிக் முறை என்றும் அழைக்கப்படுகிறது. இந்த முறையில், மாணவர்களின் எண்ணங்களைத் தூண்டும் நோக்கத்துடன் ஆசிரியர் கேள்விகளைக் கேட்கிறார். இந்த முறை மாணவர்களின் உயர்தர சிந்தனையை வளர்ப்பதில் மிகவும் பயனுள்ளதாக இருக்கும். வாசிப்பு முறையின் செயல்திறன் பெரும்பாலும் கேள்விகளின் தரத்தைப் பொறுத்தது. இந்த முறை மாணவர்களை மையமாகக் கொண்டது.
- **விளக்கமுறை:** இந்த முறையில், ஆசிரியர் சில சோதனைகளைச் செய்கிறார், அதை மாணவர்கள் கவனித்து கேள்விகளைக் கேட்கிறார்கள். ஆர்ப்பாட்டத்திற்குப் பிறகு, ஆசிரியர் பரிசோதனையை மேலும் விளக்கலாம் மற்றும் கேள்விகள் மூலம் மாணவர்களின் புரிதலை சோதிக்கலாம். இந்த முறை முக்கியமான ஒன்றாகும், ஏனெனில் அறிவியல் முற்றிலும் தத்துவார்த்த பாடமல்ல.
- **விரிவுரை மற்றும் விளக்கமுறை:** இது மேலே உள்ள இரண்டு முறைகளின் கலவையாகும். ஆசிரியர் பரிசோதனையைச் செய்து அதை ஒரே நேரத்தில் விளக்குகிறார். இம்முறையின் மூலம் ஆசிரியர் குறைந்த நேரத்தில் அதிக தகவல்களை வழங்க முடியும். இந்த முறையில் அனைத்து தலைப்புகளையும் கற்பிக்க முடியாது.
- **ஆய்வகச் செயல்பாடுகள்:** ஆய்வகங்கள் மாணவர்கள் இயற்பியல் சோதனைகளை நடத்தி, இயற்பியல் உபகரணங்களுடன் தொடர்பு கொண்டு தரவுகளைச் சேகரிக்கின்றன.ர். பொதுவாக, மாணவர்கள் ஆய்வக கையேட்டில் உள்ள வழிமுறைகளைப் பின்பற்றுகிறார்கள். இந்த அறிவுறுத்தல்கள் பெரும்பாலும் மாணவர்களை படிப்படியான பரிசோதனையில் ஈடுபடச் செய்கிறது. வழக்கமான கற்றல் நோக்கங்களில் நிஜ-உலக தொடர்பு மூலம் பாடநெறி உள்ளடக்கத்தை வலுப்படுத்துதல் (ஆர்ப்பாட்டங்களைப் போன்றது) மற்றும் பரிசோதனை இயற்பியலாளர்களைப் போல சிந்திப்பது ஆகியவை அடங்கும். சமீபகாலமாக, பாடத்தின் உள்ளடக்கத்தில் மட்டுமல்லாது, மாணவர்கள் தங்கள் சொந்த முடிவுகளை எடுப்பதன் மூலம், மற்றும் "சரியான" சோதனை முடிவு பற்றிய கருத்தை கேள்விக்குட்படுத்துவதன் மூலம் ஆய்வக செயல்பாடுகளை பிந்தைய நோக்கத்தை நோக்கி மாற்ற சில முயற்சிகள் மேற்கொள்ளப்பட்டன. செயல்விளக்க முறையைப் போலன்றி, ஆய்வக முறையானது, தொழில்முறை விஞ்ஞானிகளைப் போன்ற சோதனைகளைச் செய்யும் நடைமுறை அனுபவத்தை மாணவர்களுக்கு வழங்குகிறது. இருப்பினும், இது சரியாக வேலை செய்ய கணிசமான அளவு நேரம் மற்றும் வளங்கள் தேவைப்படுகிறது.
# விஜயமங்கலம் சமணக்கோவில்

**விஜயமங்கலம் சமணகோவில்**, தமிழ்நாட்டின் ஈரோடு மாவட்டம், பெருந்துறை வட்டம் விஜயமங்கலம் கிராமத்தில் அமைந்துள்ள சமணக் கோவிலாகும். கொங்கு மண்டலத்திலேயே தொன்மைமிக்க கோவிலாக இக்கோவில் கருதப்படுகிறது. இவ்வூர் பெருந்துறையிலிருந்து 8 கி.மீ. தொலைவிலும், சென்னிமலையிலிருந்து 18.0 கி.மீ. தொலைவிலும், கொடுமணலில் இருந்து 18.8 கி.மீ. தொலைவிலும், திருப்பூரிலிருந்து 24.3 கி.மீ. தொலைவிலும், அறச்சலூரிலிருந்து 31.4 கி.மீ. தொலைவிலும், ஈரோடு மாவட்டத் தலைமையகத்திலிருந்து மேற்கு நோக்கி 32 கி.மீ. தொலைவிலும் அமைந்துள்ளது.  
இவ்வூரின் புவியமைவிடம் ஆகும். கடல் மட்டத்தில் இருந்து இவ்வூர் சராசரியாக 303&nbsp;மீட்டர் (994&nbsp;அடி) உயரத்தில் இருக்கின்றது.
# விஜயமங்கலம் சமணக்கோவில்

## வரலாறு

இரண்டாயிரம் ஆண்டுகளுக்கு முன்பே மக்கள் வாழ்ந்த பகுதி இது. கொங்கு நாடு 24 நாடுகளாகப் பிரிக்கப்பட்டு இருந்தன. இவ்வூர் குரும்பநாடு என்ற நாட்டில் இடம்பெற்றிருந்தது. கல்வெட்டுகளில் இந்நாடு குறுப்பு நாடு என்று என்று பதிவு செய்யப்பட்டுள்ளது. இப்பகுதி சமணர்களின் தொன்மைமிக்க வாழ்விடமாகக் கருதப்படுகிறது.  
கொங்கு வேளிர்,விஜயமங்கலத்தைத் தலைநகராகக் கொண்டு இப்பகுதியை ஆண்டு வந்துள்ளனர். இவர்கள் பெருங்கதை என்ற பெருங்காப்பிய நூலை இயற்றியுள்ளனர். இவர்கள் சமண சமயத்தைச் சேர்ந்தவராவர். கொங்குவேளிர் ஒரு தமிழ் சங்கத்தையும் நிறுவியுள்ளனர். விஜயமங்கலம் கோவில் ஒரு காலத்தில் தமிழ்ச்சங்கமாகவும் திகழ்ந்துள்ளது. இதனுடன் தொடர்புடைய இடம் சங்குவடம் என்றும் சங்கு இடம் என்றும் அழைக்கப்பட்டுள்ளது. இந்தச் தமிழ் சங்கம் தொடுத்த வினாவிற்கு தகுந்த விடையளித்த கிருத்தி எனும் கொங்குவேளிர் அரசரின் பணிப்பெண்ணை கொங்குமண்டல சதகங்கள் என்னும் நூல், போற்றுகிறது. இது காரணமாக விஜயமங்கலத்தை மங்கை மாநகரம் என்றும் தமிழ் மங்கை என்றும் போற்றியுள்ளனர். விஜயமங்கலம் பஸ்திபுரம் பகுதியில் அமைந்துள்ள இந்தச் சமணர் கோவில், இப்பகுதியிலேயே உயர்ந்த மூன்றடுக்கு இராஜகோபுரத்தைக் கொண்டிருந்ததால், உள்ளூர் மக்கள் இக்கோவிலை *நெட்டை கோபுரம்* என்று அழைக்கிறார்கள். சங்குவடம் என்ற இடத்தில் அமைந்துள்ள இசசமணப் பள்ளி வீரசங்காதப் பெரும் பள்ளி என்று பெயர் பெற்றுள்ளது. மூலவர் சிலை திருடப்பட்டதால் இவருக்கான பீடம் மட்டும்காணப்படுகிறது. இங்குள்ள அர்த்தமண்டபத்தில், நிறுவப்பட்டுள்ள சமண சமயத்தின் முதலாம் தீர்த்தங்கரரான ஆதிநாதரின் சிலை சிதைந்து காணப்படுகிறது. இந்த சிலைகளுக்கான கால அளவீட்டை அறிய இயலவில்லை. இக்கோவில் முன்மண்டபத்தில், மேலே குறிப்பிட்ட தமிழ் சங்கத்தில் இடம்பெற்றிருந்த ஐந்து தமிழ் புலவர்களின் சிலைகளும், தமிழ் சங்கம் எழுப்பிய வினாவிற்கு விடையளித்துப் புகழ்பெற்ற கிருத்தியை எனும் பணிப்பெண்ணின் சிலையும் இடம்பெற்றுள்ளன.  
இங்குள்ள் உள்மண்டபத்தில் ரிஷபநாதர் என்னும் ரிஷபதேவரின் வாழ்க்கை வரலாற்று நிகழ்வுகள் புடைப்புச் சிற்பங்களாகச் செதுக்கப்பட்டுள்ளன. இவை மட்டுமின்றி இக்கோவிலில் இடம்பெற்றுள்ள அரிய சிற்பங்கள் தொன்மையானவை மற்றும் தனித்துவம் மிக்கவை.  
சமண மதம் என்பது வடநாட்டில் இருந்து தமிழகத்துக்கு வந்தது. அதுவும் சந்திரகுப்த மௌரியர், அவரது குரு பத்திரபாகுவுடன் தென் இந்தியாவில் 3 ஆயிரம் சீடர்களுடன் வந்து சமண மதத்தை போதித்தார்.
# விஜயமங்கலம் சமணக்கோவில்

## கல்வெட்டுகள்

இக்கோவில் முன் மண்டபத்தில் பொறிக்கப்பட்டுள்ள கல்வெட்டு, சரவணபெளகுளாவில் இடம்பெற்றுள்ள கோமதீசுவரர் சிலையை நிறுவிய சாமுண்டராயனின் தங்கையான புல்லப்பை எனபவள், இக்கோவிலில் வடக்கிருந்து (சல்லேகனா) நோன்பு நோற்று உயிர்துறந்த செய்தியினைப் பதிவு செய்துள்ளது.
பெருங்கதையின் அழகை விளக்கும் மற்றொரு கல்வெட்டு கோவிலுக்குள் இடம்பெற்றுள்ளது. சமணர்கள் மூலம் தமிழுக்கு பல நூல்கள் கிடைத்தன. நிகண்டுகள், காப்பியங்கள், இலக்கண-இலக்கிய புத்தகங்கள் கிடைத்தன. அப்படி இயற்றப்பட்ட ஒரு காப்பியம்தான் பெருங்கதை. இந்த காப்பியத்தை இயற்றியவர் கொங்குவேளிர் என்பவர். இவர் வடநாட்டு மொழியான பைசாச மொழியில் உதயணன் வரலாற்றை கூறும் **ஸ்ரீபிருகத்கதா** என்னும் காப்பியத்தை, தமிழில் பெருங்கதை என்ற பெயரில் நூலாக எழுதினார்.  
தமிழ் இலக்கண நூலான நன்னூலை இயற்றிய பவணந்தி முனிவர் 12 ஆம் நூற்றாண்டைச் சேர்ந்த சமணதுறவியாவார். இவர் விஜயமங்கலத்தில் பிறந்தவர் ஆவார்.
# விஜயமங்கலம் சமணக்கோவில்

## இதனையும் காண்க

- தமிழ்நாட்டில் சமணம்
- தமிழ்நாட்டில் சமணர் கோயில்கள்
# கோழிமேக்கனூர்

**கோழிமேக்கனூர்** (*Kozhimekkanur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643532. இது வெங்கடசமுத்திரம் ஊராட்சிக்கு உட்பட்டது.
# கோழிமேக்கனூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 46 கிலோமீட்டர் தொலைவிலும், பாப்பிரெட்டிப்பட்டியில் இருந்து 3 கிலோ மீட்டர் தொலைவிலும் உள்ளது. மேலும்
இவ்வூரானது கடல்மட்டத்தில் இருந்து சராசரியாக 310 மீட்டர் உயரத்தில் இருக்கிறது. இவ்வூரின் அமைவிடம்11°55'11.2"N 78°21'44.6"E ஆகும். இங்கு இந்தியன் வங்கி மற்றும் ஸ்டான்லி மெட்ரிக் மேனிலைப்பள்ளி போன்றவை உள்ளன.
# கோழிமேக்கனூர்

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 1246 குடும்பங்களும், 4775 மக்களும் வாழ்கின்றனா். இதில் ஆண்கள் 2401, பெண்கள் 2374 ஆவா்.
# நடுப்பட்டி

**நடுப்பட்டி** (*Nadupatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643548. இது மஞ்சவாடி ஊராட்சிக்கு உட்பட்டது.
# நடுப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 13 கிலோமீட்டர் தொலைவிலும், மாநிலத் தலைநகரான சென்னையில் இருந்து 288 கிலோமீட்டர் தொலைவிலும் உள்ளது.
# நடுப்பட்டி

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 183 குடும்பங்களும் 767 மக்களும் வாழ்கின்றனா். இதில் 389 ஆண்கள் 378 பெண்கள் ஆவா். கிராமத்தில் கல்வியறிவு பெற்றவர்கள் விகிதம் 49.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# பெத்திடின்

உடல் நோய் ஏற்படும் போது ,வலி தெரியாமல் இருக்க மருத்துவரால் ஊசி மூலம் பெத்திடின் மருந்து செலுத்தப்படுகிறது .சிலர் நோய் தீர்ந்த பின்பும், குறிப்பிட்ட மருத்துவரின் கவனத்திற்கு தெரியாவண்ணம் போதைக்காக மீண்டும் இதை ரகசியமாக உபயோகிக்கின்றனர்.பின்பு நாளடைவில் அதற்கு அடிமையாகின்றனர்.அப்படி அடிமையாகிவிட்டால் பின்பு அதிலிருந்து மீளுவது மிக கடினமான காரியம் .அறிவாளிகளும்,மேதைகளும் ,மருத்துவத் துறையில் உள்ளோரும் கூட இதற்கு அடிமையாகின்றனர்.பெத்தடின் ஊசி ஒருநாள் போடாவிட்டாலும் கூட அவ்வேட்கையை அவர்களால் தாங்க முடியாமல் மிகுந்த வேதனைக்கு உள்ளாவர் .இவர்களது வாழ்க்கை மிகவும் பரிதாபத்துக்குரியது .இவ்வகை மருந்தடிமை சிலநேரம் உயிருக்கும் ஆபத்தான நிலைக்கு கொண்டு போய் சேர்க்கும்.இவ்வகையாக ஏதேனும் ஒரு மருந்திற்கு அடிமையாகும் போது அதிலிருந்து எளிதாக மீள்வது கடினம் .ஏனென்றால் ஒரு பழக்கத்திற்கு அடிமையாவதும்,அதிலிருந்து விடுபடுவதும் மனம் தொடர்பானது ஆகும் .இதிலிருந்து விடுபடவேண்டுமென்றால் ,அப்பழக்கத்தின் தீமைகளை எப்போதும் , இரவு பகலென பாராமல்நினைவில் கொள்ள வேண்டும்.தன் மனதை, தானே கட்டுப்படுத்த வேண்டும் .பெத்தடின் மீது ,மனதில் ,வெறுப்பினை உருவாக்க வேண்டும்.அதற்கு பதிலாக பெத்தடின் ஊசி போட தோன்றும் நேரங்களின் அவர்களுக்கு மிகவும் பிடித்தமான, வேறு மாற்று ஆரோக்கியமான உணவுகளை உட்கொள்ள அவர்களை பழக்கப்படுத்த வேண்டும்.பெத்தடின் மட்டுமன்று ,கஞ்சா மற்றும் மதுவிற்கு அடிமையானவர்களையும் உளவியல்ரீதியாக மட்டுமே இயல்பான நிலைக்கு கொண்டு வர முடியும்.
# பெருங்கடல் நீரோட்டம்

**பெருங்கடல் நீரோட்டம் ** (*ocean current*) என்பது பொதுவாக பெருங்கடலில் ஒரு குறிப்பிட்ட திசையில் பெரிய பரப்பில் நகரும் நீரினைக் குறிக்கும். வேறு வகையில் கூறுவதானால் பெருங்கடல் நீரோட்டமானது கடலில் இயல்பாக ஓடும் நீராகும். இந்த நீரோட்டங்கள் ஆறுகளைப் போல குறிப்பிட்ட பாதை, வேகத்தில் பாய்கின்றன. இவை வெப்ப மற்றும் குளிர் நீரோட்டங்கள் என இரு வகைப்படும். வெப்ப நீரோட்டங்கள் தாழ் அட்சரேகையிலிருந்து உருவாகி துருவங்களை நோக்கி ஓடுகின்றன. குளிர் நீரோட்டங்கள் உயர் அட்ச ரேகை பகுதிகளில் உருவாகி பூமத்தியரேகையை நோக்கி ஓடுகின்றன. பெருங்கடல் நீரோட்டங்கள் காற்று, நீர் வெப்பநிலை, உப்பின் அடர்த்தி, மற்றும் நிலவின் ஈர்ப்பு விசை போன்றவற்றால் ஏற்படுகின்றன. இந்த நீரோட்டத்தின் திசையும் விரைவும் கடலோரப் பகுதி, கடலின் அடித்தரை ஆகியவற்றின் தன்மைகளைச் சார்ந்துள்ளன. இந்த நீரோட்டங்கள் பல்லாயிரக்கணக்கான தொலைவு பாய முடியும். இவை உலகின் அனைத்துப் பெருங்கடல்களிலும் காணப்படுகின்றன. ஓர் முதன்மை எடுத்துக்காட்டாக அத்லாந்திக் பெருங்கடலில் காணப்படும் வளைகுடா ஓடையைக் குறிப்பிடலாம்.  
பெருங்கடல் நீரோட்டங்களை கடலின் மேல்மட்டத்திலும் காணலாம்; நீரடியில் ஆழமான பகுதிகளிலும் காணலாம்.
- கடலின் மேற்புறத்தில் காணப்படும் நீரோட்டங்கள் காற்றைச் சார்ந்துள்ளன. இவை வட கோளத்தில் கடியாரச் சுற்றாகவும் தெற்கு அரைக்கோளம்|தென் கோளத்தில் கடிகாரச் சுற்றுக்கு எதிராகவும் பயணிக்கின்றன. இவற்றை கடல் மட்டத்திலிருந்து வரை காணப்படுகின்றன.
- ஆழ்கடல் நீரோட்டங்கள் நீரழுத்தம், நீரின் வெப்பநிலை, உப்பின் அடர்த்தி இவற்றைச் சார்ந்துள்ளன.  
பெருங்கடல் நீரோட்டங்கள் உலகளவிலான ஓர் செலுத்துப் பட்டையாக செயல்பட்டு புவியின் பல்வேறு மண்டலங்களின் வானிலையை தீர்மானிப்பதில் முதன்மை பங்கு கொள்கின்றன. காட்டாக பெருவிலுள்ள லிமாவின் வெப்பநிலை அதன் அமைவிடத்தினால் மிகவும் வெப்பமாக இருக்க வேண்டும்; ஆனால் அம்போல்ட்டு நீரோட்டத்தினால் இப்பகுதி குளிர்ந்து உள்ளது.
# நவலை

**நவலை** (*Navalai*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியத்துக்கும், நவலை ஊராட்சிக்கும் உட்பட்ட கிராமம் ஆகும்.
# நவலை

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், அரூரிலிருந்து 19 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°10'16.5"N 78°21'47.4"E ஆகும்.
# நவலை

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 769 குடும்பங்களும் 3127 மக்களும் வசிக்கின்றனர். இதில் 1600 ஆண்களும் 1527 பெண்களும் அடங்குவர்.
# சாந்தி சாகர ஏரி

**சாந்தி சாகர ஏரி** (*Shanti Sagara*) **சுலேகெரே** என்றும் அழைக்கப்படும் இது, இந்தியாவின் கருநாடக மாநிலத்திலுள்ள தாவண்கரே மாவட்டத்தில் சென்னகிரி எனும் பகுதியில் அமைந்துள்ள ஆசியாவிலேயே கட்டப்பட்ட இரண்டாவது பெரிய ஏரியாகும்..
# சாந்தி சாகர ஏரி

## சிறப்பு

சாந்தி சாகர ஏரி, 1128 ஆம் ஆண்டு கட்டப்பட்ட மதகுகள் கொண்ட அணையினால் உருவாக்கப்பட்டது. இந்த ஏரி 800 ஆண்டைய வரலாற்றைக் கொண்டுள்ளது. பெரிய ஏரியைக் கட்டமைக்க மூன்று ஆண்டுகள் ஆகியுள்ளது. 6,550 ஏக்கர் (2,651 எக்டர்) பரப்பளவைக் கொண்ட இந்த ஏரி 30 கி.மீ. (19 மைல்) சுற்றளவு கொண்டது. இது 81,483 ஏக்கர் (32,975 எக்டர்) மொத்த வடிகால் படுகையைக் கொண்டுள்ளது. இது 4,700 ஏக்கர் (1,900 எக்டர்) நிலத்திற்கு நீர்ப்பாசனம் அளிக்கிறது. மேலும், 170க்கும் மேற்பட்ட கிராமங்கள் இதனால் பயனடைகின்றன.  
இதில் இருமதகுகள் உள்ளன. வடக்கில் "சித்தா மதகும்" தெற்கில் "பசவா மதகும்" உள்ளன. மதகுகள் சிதைந்திருந்தாலும் நீரின் பெருவிசையால் அவற்றூடாக நீர் செல்லும்போது, சுற்றியுள்ள கட்டகம் சிதையாமல் உள்ளமை கட்டமைப்பின் நிலைப்புதிறத்தை வெளிப்படுத்துகிறது.  
ஏரி வற்றும்போது தேவைப்பட்டால் பத்திரா அணையின் வலது கரையில் இருந்து நீரை நிரப்பிக் கொள்ளும் வகையில் வசதியுள்ளது.
# அளவிடும் கருவிகள்

**அளவிடும் கருவிகள்** *(measuring instrument)* என்பது இயற்பியல் அளவை அளக்கும் கருவி ஆகும். இயல் அறிவியல் புலங்களிலும், தர உறுதிப்பாட்டிலும், பொறியியலிலும், நிலவும் புற உலகப் பொருட்கள் அல்லது நிகழ்வுகளின் இயல் அளவுகளை அளந்து ஓப்பிடும் செயலே அளத்தல் எனப்படுகிறது. இதற்கு நிறிவிய செந்தரப் பொருட்களும் நிகழ்வுகளும் அலகுகளாகப் பயன்படுகினறன. அளக்கும் செயல்முறை குறிப்பிட்ட ஆய்வு உருப்படி சார்ந்த எண்ணையும் அளவீட்டுக்கான மேற்கோள் அலகையும் தருகிறது.அளவிடும் கருவிகளும் கருவியைப் பயன்படுத்தும் முறையான ஓர்வு முறைகளும், குறிப்பிட்ட இயல் அளவுக்கான எண்களைப் பெற உதவுகின்றன.னானைத்து கருவிக்களும் ஓரளவுக்குக் கருவிப் பிழையும் அளத்தல் உறுதிப்பாடின்மையும் கொண்டுள்ளன.  
இந்தக் கருவிகள் அளவுகோல்கள் போன்ற எளிய பொருள்களில் இருந்து நுறுத்து கடிகாரங்கள், மின்னனியல் நுண்ணோக்கிகள், துகள்முடுக்கிகள் வரை அமையும். தற்கால அளவிடும் கருவிகள் பரவலாக மெய்நிகர் கருவியாக்க முறையில் உருவாக்கிப் பயன்படுத்தப்படுகின்றன.
# அளவிடும் கருவிகள்

## ஆற்றல்

ஆற்றல் அளவிகளால் ஆற்றல் அளக்கப்படுகிறது. ஆற்றல் அளவிகளுக்கான எடுத்துகாட்டுகள் பின்வருமாறு:
# அளவிடும் கருவிகள்

## ஆற்றல்

### மின்னளவி

ஒரு மின்னளவி நேரடியாக மின் ஆற்றலை கிலோவாட்-மணிகளில் அளக்கிறது.
# அளவிடும் கருவிகள்

## ஆற்றல்

### வளிம அளவி

ஒரு வளிம அளவி மறைமுகமாக பயபடுத்திய வளிமத்தின் பருமனை அளந்து, ஆற்றலை அளக்கிறது. இந்தப் பருமன் எண்மதிப்பைக் கலோரி மதிப்பால் பெருக்கினால் பயன்படுத்திய ஆற்றலின் அளவு கிடைக்கிறது.
# அளவிடும் கருவிகள்

## திறன்

திறன் என்பது ஓர் இயற்பியல் அமைப்பு ஒற்றை அலகு நேர இடைவெளியில் பரிமாறும் ஆற்றலின் அளவு ஆகும்.
- (காண்க, கீழே உள்ள ஏதாவதொரு திறன் அளவிடும் கருவி)  
திறன் மதிப்பு நெடுக்கங்களுக்கு, காண்க: அளவிடும் நெடுக்கங்கள் (திறன்).
# அளவிடும் கருவிகள்

## பணி

முதன்மைக் கட்டுரை:பணி (இயற்பியல்)
ஒரு நிகழ்வின்பணி என்பது அது நிகழும் கால அளவில் நிலவும் ஆற்றலின் கூட்டல் ஆகும். (ஆற்ற்ல் மீதான காலத் தொகையம்(integral). இதன் பருமானங்கள் கோண உந்தத்தின் பருமானங்களுக்குச் சமமாகும்.
- ஒளிமின்குழல் மின்னழுத்தம் அளந்து, ஒளியின் பிளாங்கு மாறிலி வழி ஒளியின் குவையப் பணியைக் கணக்கிடுகிறது. (மேலும் காண்க ஒளிமின் விளைவு.)
# அளவிடும் கருவிகள்

## வடிவியல்

முதன்மைப்
# அளவிடும் கருவிகள்

## வடிவியல்

### பருமானங்கள்(உருவளவு)

முதன்மைப்பகுப்:பருமான அளவைக் கருவிகள்
# அளவிடும் கருவிகள்

## வடிவியல்

### பருமானங்கள்(உருவளவு)

#### நீளம் (தொலைவு)

- நீளம், தொலைவு, நீள நெடுக்க அளவி  
நீள மதிப்பு நெடுக்கங்களுக்கு, காண்க:அளவிடும் நெடுக்கங்கள் (நீளம்)
# அளவிடும் கருவிகள்

## வடிவியல்

### பருமானங்கள்(உருவளவு)

#### பரப்பு

- பரப்பளவி  
பரப்பு மதிப்பு நெடுக்கங்களுக்கு, காண்க : அளவிடும் நெடுக்கங்கள் (பரப்பு)
# அளவிடும் கருவிகள்

## நேரம்

### நேரத்தை அளவிடுதல்

, நேரம் அளவிடும் கருவி]]
• பழங்காலங்களில், நேரம் சூரியக் கடிகாரம், நீர்க்கடிகாரம், மணல் கடிகாரம் அளவுகள் குறிக்கப்பட்ட மெழுகுவர்த்தி ஆகியவற்றைப் பயன்படுத்தி அளவிடப்பட்டது. இரவு நேரங்களில் வானத்தில் இருக்கும் விண்மீன்களின் நிலையினைக் கொண்டு நேரம் கணிக்கப்பட்டது. மேற்கண்ட அனைத்து முறைகளும் துல்லியமற்றவை.
• தற்காலத்தில் எண்ணிலக்கக் கடிகாரங்கள், அணுக் கடிகாரங்கள், குவார்ட்சு கடிகாரங்கள் கொண்டு சிறிய கால இடைவெளிகள் துல்லியமாக அளக்கப்படுகின்றன.
# அளவிடும் கருவிகள்

## நேரம்

### சூரியக் கடிகாரம்

• சூரியன் எழும்போதும் மறையும் போதும் பொருளினால் உருவாகும் நிழலின் நீளம் மாறுபடுவதன் அடிப்படையில் சூரியக் கடிகாரம் செயல்படுகிறது.
# அளவிடும் கருவிகள்

## நேரம்

### நீர்க்கடிகாரம்

• சீரான அளவில் ஒரு கலனிலிருந்து வெளிப்படும் நீரைக் கொண்டு மற்றொரு கலன் மெதுவாக நிரப்பப்படும் அளவைக் கொண்டு நேரம் அளவிடப்படுகிறது. கலனின் உட்புறத்தில் குறிக்கப்படும் அளவுகள், நேரத்தைக் குறிக்கின்னறன.
# அளவிடும் கருவிகள்

## நேரம்

### மணல் கடிகாரம்

• இது நீர்க்கடிகாரம் போன்றே செயல்படுகிறது. நீருக்குப் பதிலாக மணல் பயன்படுத்தப்படுகிறது.
# அளவிடும் கருவிகள்

## நேரம்

### எந்திரவியல் கடிகாரம்

• கலிலியோவின் ஊசல் கண்டுபிடிப்பு, ஊசல் கடிகாரங்களை வடிவமைக்க உதவியது. கைக்கடிகாரத்திலும் சிறிய கடிகாரங்களிலும் உள்ள மயிரிழை போன்ற சுருள்வில்லின் மீது பொருத்தப்பட்டுள்ள சமன்செய் சக்கரத்தின் உதவியால் சரியான நேரம் அளவிடப்படுகிறது.
# அளவிடும் கருவிகள்

## நேரம்

### தனி ஊசல்

• ஊஞ்சல் முன்னும் பின்னுமாக செல்லும் இயக்கம், அலைவு இயக்கம் ஆகும். அலைவு இயக்கத்தை ஊசல் கடிகாரங்களிலும் காணலாம்.
• ஊசல் கடிகாரம் தனி ஊசல் நெறிமுறையின்படி செயல்படுகின்றது.
• கெட்டியான சிறிய உலோகக் குண்டினை மீட்சியற்ற நூலினால் கட்டித் தொங்கவிடப்பட்ட அமைப்பே தனிஊசல் எனப்படும். குண்டுஒருபுறம் சற்று இழுத்து விடப்படும்போது அது முன்னும் பின்னும் அலைவுறும். குண்டு ஒரு முனையிலிருந்து மறுமுனைக்கு சென்று மீண்டும் அதே முனைக்கு திரும்பினால் அது ஒரு அலைவு எனப்படும். ஒரு முழு அலைவிற்கு எடுத்துக் கொள்ளும் நேரம் அலைவு நேரம் எனப்படும்.
• ஊசல் தொங்கவிடப்படும் புள்ளிக்கும், குண்டின் மையத்திற்கும் இடைப்பட்ட தொலைவு ஊசலின் நீளம் எனப்படும். ஓய்வு நிலையில் இருந்து குண்டை இழுத்து விடப்படும்போது அது மீளத்தொடங்கும் கணம் வரையிலான ஊசலாட்டத் தொலைவு வீச்சு எனப்படும்.
• கலிலியோ இத்தாலியின் பைசா நகரத்தில் உள்ள இத்தாலி கிருத்துவக் கோவிலுக்கு சென்றபோது, நீளமான சங்கிலியால் கட்டி தொங்கவிடப்பட்ட விளக்கு சீராக அலைவுறுவதைக் கண்டார். அவர் தனது நாடித்துடிப்பைக் கொண்டு விளக்கின் அலைவுகளைக் கணக்கிட்டார். விளக்கின் அலைவீச்சு குறைந்தபோதும் நேரம் மாறாமல் இருப்பதைக் கண்டார். விளக்கின் அலைவினைக் கூர்ந்து நோக்கியதன் மூலம் அலைவுகாலத்தின் மாறாத தன்மையின் முக்கியத்துவத்தை உணர்ந்தார். அவர் 1642-ஆம் ஆண்டு இறப்பதற்கு முன் ஊசல் கடிகாரம் ஒன்றினை வடிவமைக்க திட்டமிட்டார். இருந்தபோதிலும் வெற்றிகரமாக முதலாவது ஊசல் கடிகாரம் டச்சு நாட்டு அறிஞர் கிறித்தியன் ஐகன்சு என்பவரால் 1657-ஆம் ஆண்டு வடிவமைக்கப்பட்டது.
# அளவிடும் கருவிகள்

## நேரம்

### குவார்ட்சு கடிகாரம்

• குவார்ட்சு படிகக் கடிகாரங்கள் சிறந்த செயல்திறனும், துல்லியத்தன்மையும் கொண்டவை. குவார்ட்சுப் படிகங்கள் உயர் அதிர்வெண்ணில் அதிர்வுறக் கூடியவை. இவ்வதிர்வுகளைக் கொண்டு நேரம் படிகக் காட்சி அமைப்பின்வழி காண்பிக்கப்படுகிறது.
# அளவிடும் கருவிகள்

## நேரம்

### அணுக் கடிகாரம்

• மிக அதிகத் துல்லியத்தன்மை கொண்ட கடிகாரங்களாக தற்போது அணுக்கடிகாரங்கள் பயன்படுத்தப்படுகின்றன. சீசியம் அணுவில் ஏற்படும் சீரான அதிர்வுகளின் அடிப்படையில் இக்கடிகாரங்கள் செயல்படுகின்றன.
# அளவிடும் கருவிகள்

## நேரம்

### உள்ளுர் நேரமும் செந்தர நேரமும்

• உள்ளுர் நேரம், சூரியனின் நிலையைக் கொண்டு கணக்கிடப்படுவதால் இடத்திற்கு இடம் மாறுபடுகிறது. ஒரு குறிப்பிட்ட நேரத்தில், வானத்தில் சூரியன் உச்ச நிலையை அடையும்போது, அப்போதைய நேரமான நண்பகல் 12 என அளவிடப்படுகிறது. இது உள்ளுர் நேரம் எனப்படும்.  
தொலைவைச் சாராமல், நாடு முழுவதற்கும் ஒரே சீரான நேரத்தை கணக்கிட, ஒவ்வொரு நாடும் ஒரு குறிப்பிட்ட நெட்டாங்கை(தீர்க்க ரேகையை)த் தேர்வு செய்து செந்தர நேரம் கணக்கிடப்படுகிறது.
# அளவிடும் கருவிகள்

## சிறிய தொலைவுகளை அளவிடல்

• ஆய்வகங்களில் எந்த ஒரு பொருளின் நீளத்தையும் அளவிட சிறிய மீட்டர் அளவுகோல் பயன்படுகிறது.
• மீட்டர் அளவுகோலைக் கொண்டு அளவிடக்கூடிய மிகக்குறைந்த நீளம் 1 மி.மீ ஆகும். இது மீட்டர் அளவுகோலின் மீச்சிற்றளவை எனப்படும்.
• தற்போது பிரான்சு நாட்டு அறிஞர் பியரி வெர்னியர் அவர்கள் வடிவமைத்த வெர்னியர் அளவுகோல் என்ற துணை அளவுகோலைப் பயன்படுத்தி மேற்கண்ட மிகச்சிறிய அளவுகளையும் துல்லியமாக அளக்க இயலும்.
• வெர்னியர் அளவுகோலை, அளவுகோலுடன் சேர்த்துப் பயன்படுத்தி, 0.1 மி.மீ அல்லது 0.01 செ.மீ. அளவிற்கு சரியாக அளக்க முடியும்.
# அளவிடும் கருவிகள்

## சிறிய தொலைவுகளை அளவிடல்

### மீச்சிற்றளவை

ஒரு கருவியைக் கொண்டு அளவிடக் கூடிய மிகக்குறைந்த அளவு அதன் மீச்சிற்றளவை எனப்படும்.
# அளவிடும் கருவிகள்

## சிறிய தொலைவுகளை அளவிடல்

### வெர்னியரின் மீச்சிற்றளவை

வெர்னியரின் முதன்மை அளவுகோலின் ஒரு பிரிவின் மதிப்பிற்கும் வெர்னியர் அளவுகோலின் ஒரு பிரிவின் மதிப்பிற்கும் உள்ள வேறுபாடு மீச்சிற்றளவை எனப்படும்.
மீச்சிற்றளவை –
- 1 அஅ – 9ஃ10 அஅ
- 0.1அஅ – 0.01உஅ
# அளவிடும் கருவிகள்

## வெர்னியர் அளவி

இக்கருவி வெர்னியர் தத்துவத்தை அடிப்படையாகக் கொண்டது. வெர்னியர் என்பது உயரமானி, அழுத்தமானி அல்லது அளவுகள் குறிக்கப்பட்ட கருவிகளுடன் இணைக்கப்பட்ட நகரும் ஒரு சிறு அளவுகோல் ஆகும்.
• வெர்னியர் அளவியில் செ.மீ மற்றும் மி.மீ ல் அளவீடுகள் குறிக்கப்பட்ட ஒரு மெல்லிய, நீளமான உலோகப் பட்டடை உள்ளது. இது முதன்மை அளவுகோல் எனப்படும்.
• உலோகப்பட்டடையின் இடதுபக்க முனையில் மேல்நோக்கிய மற்றும் கீழ் நோக்கிய தாடைகள் அளவுகோலுக்குச் செங்குத்தாக பொருத்தப்பட்டுள்ளன. இவை நிலையான தாடைகள் எனப்படும்.
• வெர்னியர் அளவுகோலின் நிலையான தாடைகளுக்கு வலது புறத்தில், முதன்மை அளவுகோலின் மீது நழுவிச் செல்லும் வகையில் வெர்னியர் அளவுகோல் அமைக்கப்பட்டுள்ளது. இதன் இடது முனையில் மேல் மற்றும் கீழ் நோக்கிய தாடைகள் பொருத்தப்பட்டுள்ளன. இவை இயங்கும் தாடைகள் ஆகும்.
• வெர்னியர் அளவுகோலில் உள்ள திருகு ஒன்றினை பயன்படுத்தி இதனை நகர்த்தவும், நிலையாக ஓரிடத்தில் பொருத்தவும் முடியும்.
• கீழ்நோக்கிய தாடைகள் பொருளின் வெளிப்புற அளவுகளை அளவிடவும், மேல் நோக்கிய தாடைகள் உட்புற அளவுகளை அளக்கவும் பயன்படுகின்றன.
• வெர்னியர் அளவுகோலுடன் இணைக்கப்பட மெல்லிய பட்டை உள்ளீடற்ற பொருள்களின் ஆழத்தை அளவிடப் பயன்படுகின்றது.
# அளவிடும் கருவிகள்

## வெர்னியர் அளவி

### பிழை

• அளவிடப்படும் அளவீடு சரியான மதிப்பிலிருந்து எவ்வளவு மாறுபட்டுள்ளது என்பதே பிழை எனப்படும்.
• அளவிடப்படும் அளவு, சரியான அளவைவிட அதிகம் எனில் நேர்ப்பிழை எனவும், சரியான அளவைவிடக் குறைவு எனில் எதிர்ப்பிழை எனவும் கூறப்படும்.
# அளவிடும் கருவிகள்

## வெர்னியர் அளவி

### வெர்னியர் அளவியின் சுழிப்பிழை காணல்

• கீழ்த்தாடைகள் ஒன்றை ஒன்று தொடும்படி வைக்க வேண்டும். வெர்னியர் அளவுகோலின் சுழிப்பிரிவு முதன்மை அளவுகோலின் சுழிப்பிரிவுடன் பொருந்தியிருந்தால் கருவியில் பிழை இல்லை எனலாம்.
# அளவிடும் கருவிகள்

## வெர்னியர் அளவி

### நேர்ப்பிழை

• வெர்னியர் அளவுகோலின் சுழிப்பிரிவு, முதன்மை அளவுகோலின் சுழிப்பிரிவிற்கு வலப்பக்கமாக அமைந்தால், கருவியில் நேர்ப்பிழை உள்ளது எனலாம். சுழித்திருத்தம் (ணுஊ) எதிர்க்குறி உடையது.
• எடுத்துக்காட்டாக வெர்னியர் அளவுகோலின் n ஆவது பிரிவு முதன்மை அளவுகோலின் ஏதேனும் ஒரு பிரிவுடன் ஒன்றியிருப்பதாகக் கொண்டால், சுழிப்பிழை ஸ்ரீ 10 (n ஒ மீச்சிற்றளவை)
# அளவிடும் கருவிகள்

## வெர்னியர் அளவி

### எண்ணிலக்க வெர்னியர் அளவி

• எண்ணிலக்க வெர்னியர் அளவியில் உள்ள எண்காட்டியைக் கொண்டு எளிதில் அளவீடுகளைக் கண்டறியலாம்.
# அளவிடும் கருவிகள்

## திருகு அளவி

• மிகச்சிறிய பொருள்களின் பரிமாணங்களை 0.001 செ.மீ. அளவுக்குத் துல்லியமாக அளக்கப் பயன்படும் கருவி திருகு அளவி ஆகும்.
• திருகு அளவியில் 'ரு' வடிவ உலோகச் சட்டம் உள்ளது. இச்சட்டத்தின் ஒரு புறம் உள்ளீடற்ற ஓர் உலோக உருளை பொருத்தப்பட்டுள்ளது.
• உருளையின் உட்புறம் புரிகள் செதுக்கப்பட்டிருக்கும். புரியினுள் திருகு ஒன்று இயங்குகிறது.
• உருளையின் மேற்புறத்தில், திருகின் அச்சுக்கு இணையாக மில்லி மீட்டர் அளவுகள் குறிக்கப்பட்ட அளவுகோல் உள்ளது. இது புரிக்கோல் எனப்படும்.
• திருகின் தலைப்பகுதியோடு உள்ளீடற்ற உருளையொன்று இணைக்கப்பட்டுள்ளது.
• அதன் குவிந்த முனை 100 பிரிவுகளாகப் பிரிக்கப்பட்டுள்ளது. இது தலைக்கோல் எனப்படும்.
• திருகின் மறுமுனை சமதளமாக உள்ளது (ளு1) அதற்கு நேர் எதிரில், அதன் பரப்புக்கு இணையாகக் குமிழ் (ளு2) ஒன்று உள்ளது.
• திருகின் தலைப்பகுதியில் உள்ள பற்பட்ட அமைப்பு, திருகு அளவுக்கு அதிகமாகத் திருகப்படுவதைத் தடுக்கிறது.
# அளவிடும் கருவிகள்

## திருகு அளவி

### திருகு அளவியின் தத்துவம்

• திருகு அளவி திருகுத் தத்துவத்தின் அடிப்படையில் வேலை செய்கிறது. நிலையான மரைக்குள் இயங்கும் திருகைச் சுற்றும்போது, அதன் முனை முன்னோக்கி நகரும் தொலைவு சுற்றப்பட்ட சுற்றுக்களின் எண்ணிக்கைக்கு நேர்தகவில் இருக்கும்.
# அளவிடும் கருவிகள்

## திருகு அளவி

### புரியிடைத்தூரம்

• ஒரு முழுச் சுற்றுக்குத் திருகின் முனை நகரும் தொலைவு, இரு அடுத்தடுத்த புரிகளுக்கிடையே உள்ள தொலைவுக்குச் சமம். இது புரியிடைத் தூரம் எனப்படும்.
• புரியிடைத்தூரம் - புரிக்கோலில் திருகு நகர்ந்த தொலைவுஃதலைக்கோல் சுற்றிய சுற்றுகளின் எண்ணிக்கை.
# அளவிடும் கருவிகள்

## திருகு அளவி

### திருகு அளவியின் மீச்சிற்றளவு

• திருகின் தலைப்பகுதி, தலைக்கோலின் ஒரு பிரிவு அளவிற்கு சுற்றப்படும்போது, திருகின் முனை நகரும் தூரம், திருகு அளவியின் மீச்சிற்றளவு ஆகும்.
• மீச்சிற்றளவு – புரியிடைத் தூரம்ஃதலைக்கோல் பிரிவுகளின் எண்ணிக்கை
# அளவிடும் கருவிகள்

## திருகு அளவி

### திருகு அளவியின் சுழிப்பிழை

• திருகு முனையின் சமதளப்பரப்பும் எதிரேயுள்ள குமிழின் சமதளப் பரப்பும் இணையும்போது தலைக்கோலின் சுழிப்பிரிவு, புரிக்கோலின் வரைகோட்டுடன் இணைந்தால் சுழிப்பிழை ஏதுமில்லை.
# அளவிடும் கருவிகள்

## திருகு அளவி

### நேர்ப்பிழை

• குமிழோடு திருகின் முனை இணையும்போது, தலைக்கோலின் சுழிப்பிரிவு புரிக்கோலில் வரைகோட்டுக்குக் கீழ் அமைந்தால் பிழை நேர்ப்பிழை எனப்படும்.
• தலைக்கோலின் nஆவது பிரிவு புரிக்கோலின் வரை கோட்டுடன் இணைந்தால் பிழை நேர்ப்பிழை ஆகும்.
# அளவிடும் கருவிகள்

## திருகு அளவி

### எதிர்ப்பிழை

• குமிழோடு திருகின் முனை இணையும் போது, தலைக்கோலின் சுழிப்பிரிவு புரிக்கோலின் வரைகோட்டுக்கு மேல் அமைந்தால் பிழை எதிர்ப்பிழை எனப்படும்.
• தலைக்கோலின் n-ஆவது பிரிவு புரிக்கோலின் வரைகோட்டுடன் இணைந்தால் பிழை எதிர்ப்பிழை ஆகும்.
• தற்காலத்தில் இலக்க முறை (னபைவையட) திருகு அளவி கொண்டு அளவீடுகள் எளிதாகவும் உடனடியாகவும் மேற்கொள்ளப்படுகின்றன.
# அளவிடும் கருவிகள்

## பொருண்மையும் எடையும் அளவிடுதல்

### பொருண்மை(நிறை)

• பொருளில் உள்ள பருப்பொருள்களின் அளவு, பொருண்மை எனப்படும். பொருண்மை இடத்திற்கு இடம் மாறுபடாதது.
• பொருண்மையின் அலகு கிலோகிராம்; பொருண்மை பல்வேறு தராசுகளைப் பயன்படுத்தி அளவிடப்படுகிறது.
• அவற்றுள் சில பின்வருமாறு
# அளவிடும் கருவிகள்

## பொருண்மையும் எடையும் அளவிடுதல்

### எளிய தராசு

• கிடைத்தளப் பட்டையைப் பயன்படுத்தி, பொருட்களின் நிறையை, அளவிட்டுக் குறிப்பு நிறைகளுடன் ஒப்பிட்டு அளவிட எளிய தராசு பயன்படுகிறது.
# அளவிடும் கருவிகள்

## பொருண்மையும் எடையும் அளவிடுதல்

### இரு தட்டு தராசு

• இவ்வகை தராசுகள் கடைகளில் பொருட்களின் நிறையை அளக்கப் பயன்படுகின்றன.
# அளவிடும் கருவிகள்

## பொருண்மையும் எடையும் அளவிடுதல்

### இயற்பியல் தராசு

• ஆய்வகங்களில் பொருட்களின் பொருண்மையை(நிறையை) மில்லிகிராம் அளவிற்கு துல்லியமாக அளக்க இயற்பியல் தராசு பயன்படுகிறது.
# அளவிடும் கருவிகள்

## பொருண்மையும் எடையும் அளவிடுதல்

### எடை

• பொருளின் மீது செயற்படும் ஈர்ப்பு விசை<nowiki/>யின் மதிப்பு பொருளின் எடை எனப்படும். ஈர்ப்பு விசை இடத்திற்கு இடம் மாறுவதால், எடை இடத்திற்கு இடம் மாறுபடக்கூடியது. எடையானது சுருள்வில் தராசு மூலம் அளவிடப்படுகிறது.
# அளவிடும் கருவிகள்

## பொருண்மையும் எடையும் அளவிடுதல்

### சுருள்வில் தராசு

• பொருளின் எடை சுருள்வில் தராசு மூலம் அளவிடப்படுகிறது. சுருள்வில்லில் தொங்கவிடப்படும் பொருளினால், சுருளில் ஏற்படும் நீட்சியினைக் கொண்டு எடையானது அளக்கப்படுகிறது.
# அளவிடும் கருவிகள்

## பொருண்மையும் எடையும் அளவிடுதல்

### மருத்துவ எடை அளவி

• இது மனிதர்களின் எடைகளை அளவிடுவதற்கு பயன்படுத்தப்படுகிறது. இவ்வகை அளவியில் உள்ள சுருள்வில், மனிதர்களின் எடைக்கு ஏற்ப அமுக்கப்படுகிறது. த்ற்போது இதற்கு இலக்கவியல் தராசுகள் பயனுக்கு வந்துள்ளன.
# அளவிடும் கருவிகள்

## பொருண்மையும் எடையும் அளவிடுதல்

### மைலக்கவியல்(எண்மத்) தராசு

• பொருட்களின் எடைகளை வேகமாகவும், துல்லியமாகவும் அளவிட தற்போத இலக்கவியல் தராசு பயன்படுத்தப்படுகிறது.
• இவ்வகைத் தராசுகள் திரிபு அளவி (நீளத்திற்கு ஏற்ப மின்தடை உணரும்) நெறிமுறையின் அடிப்படையில் செயல்படுகின்றன.
# அளவிடும் கருவிகள்

## பொருண்மையும் எடையும் அளவிடுதல்

### எடைமேடை

• மிக அதிக எடையுள்ள சரக்குந்துகளின் எடைகளைத் திரிபுமானி நெறிமுறையைப் பயன்படுத்தி அளவிட எடைமேடைகள் பயன்படுகின்றன.
# அளவிடும் கருவிகள்

## பொருண்மையும் எடையும் அளவிடுதல்

### நீர்மவியல் எடை அளவி

• பளு தூக்கியினால் உயர்த்தப்படும் மிகவும் பளுவான பொருள்களின் எடைகளை, நீர்மவியல் விசைகளை பயன்படுத்தி அளவிட, நீர்மவியல் எடை அளவி பயன்படுகிறது.
# அளவிடும் கருவிகள்

## மிக நெடுந்தொலைவுகளை அளத்தல்

### வானியல் அலகும் ஒளி ஆண்டும்

• புவியில் இருந்து நிலவு அல்லது கோள் ஒன்றின் தொலைவு போன்ற நீண்ட தொலைவுகளைக் கணக்கிட, சிறப்பு முறைகள் பின்பற்றப்படுகின்றன.
• ரேடியோ எதிரொளிப்பு முறை, லேசர் துடிப்பு முறை, இடமாற்றுத் தோற்றுமுறை போன்றவை மிக நீண்ட தொலைவுகளைக் கணக்கிடப் பயன்படுகின்றன. அத்தகைய நீண்ட தொலைவுகளை அளக்க, வானியல் அலகு மற்றும் ஒளி ஆண்டு போன்ற அலகுகள் பயன்படுகின்றன.
• வானியல் அலகு: புவியின் மையத்திலிருந்து சூரியனனி;ன் மையம் வரை உள்ள சராசரித் தொலைவு வானியல் அலகு எனப்படும்.
• 1 வானியல் அலகு (யுரு) ஸ்ரீ 1.496 ஒ 1011அ
• 150 மில்லியன் கிலோ மீட்டர் (15 கோடி கி.மீ.)
• ஒளி ஆண்டு: ஒளியானது, வெற்றிடத்தில் ஓர் ஆண்டில் செல்லக்கூடிய தொலைவு ஒளி ஆண்டு எனப்படும்.
• வெற்றிடத்தில் ஒரு ஆண்டில் ஒளி கடந்த தொலைவு ஸ்ரீ ஒளியின் திசைவேகம் ஒ 1 ஆண்டு
1 ஒளி ஆண்டு ஸ்ரீ 3 ஒ 108 அள-1 ஒ 1 ஆண்டு (நொடிகளில்
ஸ்ரீ 3 ஒ 108 ஒ 365.25 ஒ 24 ஒ 60 ஒ 60
ஸ்ரீ 9.467 ஒ 1016அ
• ஒளி ஒரு வினாடியில் 3 இலட்சம் கி.மீ. தூரம் செல்லும்.
• ஓர் பையன் ஒளியின் திசை வேகத்தில் வெல்வதாகக் கொள்வோம். அவன் ஒரு வினாடியில் உலகத்தை 7½ முறை சுற்றி வந்து விடுவான். அவன் சூரியனிலிருந்து புவியை வந்தடைய 8 நிமிடம் 20 வினாடி (500 வினாடி) காலம் ஆகும்.
• மணிக்கு 1000 கி.மீ. வேகத்தில் செல்லும் பந்தயக்கார் ஒன்று இதே பயணத்தை முடிக்க 17 ஆண்டுகள் ஆகும்.
# எட்டிப்பட்டி (அரூர்)

**எட்டிப்பட்டி** (Ettipatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், மொரப்பூர் ஊராட்சி ஒன்றியம், நவலை ஊராட்சிக்கு உட்பட்ட ஒரு வருவாய் கிராமம் ஆகும்.
# எட்டிப்பட்டி (அரூர்)

## அமைவிடம்

மோபிரிபட்டி ஊராட்சிக்கு உட்பட்ட இந்த ஊரானது மாவட்டத்தின் தலைநகரான தருமபுரியில் இருந்து 44 கிலோமீட்டர் தொலைவிலும், மாநிலத் தலைநகரான சென்னையில் இருந்து 257 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°10'16.5"N 78°21'47.4"Eஆகும். இங்கு 116 குடும்பங்களும் 421 மக்களும் வசிக்கின்றனர். இதில் 221 ஆண்களும் 200 பெண்களும் அடங்குவர்.
# செங்கல் தேரி

**செங்கல் தேரி** (*Chengaltheri or Sengaltheri*) இந்தியாவின் தமிழ்நாடு மாநிலம் திருநெல்வேலி மாவட்டத்தில் மேற்குத் தொடர்ச்சி மலையடிவாரத்தில் உள்ள ஒரு வனப்பகுதி ஆகும். இந்த இடம் களக்காட்டிலிருந்து மேற்கில் 18 கி.மீ தொலைவில் அமைந்துள்ளது. கடல் மட்டத்திலிருந்து 3000 அடி உயரத்தில் அமைந்துள்ள செங்கல் தேரியை செங்குத்தான மலைப்பகுதியில் குறுகிய சாலைகளை கடந்து சென்றால் அடையலாம். செங்கல் தேரி ஒரு சுற்றுலாத்தலமாகவும் திகழ்கிறது. பல அருவிகளும் நீரோடைகளும் இருப்பதால் சுற்றுலாப் பயணிகள் இங்கு அதிக அளவில் வருகின்றனர். செப்டம்பர் முதல் மார்ச்சு மாதம் வரையிலான காலம் செங்கல்சேரிக்கு செல்வதற்கு உகந்த காலமாகும்.  
இப்பகுதியில் சுற்றுலாப் பயணிகள் தங்குவதற்காக மரத்தாலான விடுதி, அருங்காட்சியகம், நூலகம் மற்றும் மிருகங்களைப் பார்க்க பார்வை மாடங்கள் உள்ளன.  
9-வது கி.மீ தொலைவில் முதலிருப்பான் அருவி நீரோடைகள் உள்ளன. முதலிருப்பான் அருகே உள்ள அடர்ந்த காட்டுப் பகுதியில் யானைக்குழி உள்ளது. இங்கு யானைகள் கூட்டமாக காணப்படும்.
# கவுண்டம்பட்டி

**கவுண்டம்பட்டி** (*Kavandampatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636 905. கவுண்டம்பட்டி ஊராட்சிக்கு உட்பட்டது.
# கவுண்டம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 7 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 340 மீட்டர் உயரத்தில் இருக்கிறது.
# கவுண்டம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த கிராமத்தில் 522 குடும்பங்களும் 2007 மக்களும் வாழ்கின்றனா். இதில் ஆண்கள் 1009 பெண்கள் 998 ஆவா். இங்கு கோழிப்பண்ணைகள் அதிகம் உள்ளது. பொியாண்டிச்சி திருவிழா மிகவும் பிரபலமானது.
# சின்னகவுண்டம்பட்டி

**சின்னகவுண்டம்பட்டி** (*Chinnakoundampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியத்துக்கும், நவலை ஊராட்சிக்கும் உட்பட்டது.
# சின்னகவுண்டம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொல்லைவிலும், அரூரிலிருந்து 22 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°09'48.9"N 78°21'21.8"E ஆகும். இங்கு 247 குடும்பங்களும் 946 மக்களும் வசிக்கின்றனர். இதில் 485 ஆண்களும் 461 பெண்களும் அடங்குவர்.
# சின்னகவுண்டம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 247 குடும்பங்கள் வசிக்கின்றன. கிராமத்தின் மொத்த மக்கள் தொகையானது 946 ஆகும். இதில் பெண்களின் எண்ணிக்கை 461 என்றும், ஆண்களின் எண்ணிக்கை 485 என்றும் உள்ளது.
# தென்னை காண்டாமிருக வண்டு

**தென்னை காண்டாமிருக வண்டு** (*Oryctes rhinoceros*) என்பது *ஓரிக்டசு* பேரினத்தினைச் சார்ந்த சிற்றின வண்டாகும். இது தென்னை மரங்களில் காணப்படும் ஒரு வகை பூச்சியாகும்.
# தென்னை காண்டாமிருக வண்டு

## வாழ்க்கைச் சுழற்சி

வண்டு பெரியதாக அதிக தூரம் பறக்கக் கூடியதாகக் கருமை நிறத்தில் கடினமான இறக்கைகளையும், தலைப் பகுதியில் பின்னோக்கி வளைந்த ஒரு கொம்பையும் கொண்டிருக்கும். இதனால் இதற்குக் காண்டாமிருக வண்டு என்ற பெயர் பெற்றது. இவ்வண்டு எருக்குழி, சாக்கடை, சாணம் ஆகிய இடங்களில் முட்டையிடும். முட்டையிலிருந்து ஆங்கில எழுத்து 'C' வடிவத்தில் புழு வெளிவரும்.இப்புழுக்களுக்கு "கிரப்" என்று பெயர். இவை எருவைத்தின்று நன்கு வளர்ச்சி அடைந்து எருக்குழியிலேயே கூட்டுப்புழுவாக மாறும். பின் கூட்டுப்புழுவிலிருந்து வண்டாக வெளிவரும்.
# தென்னை காண்டாமிருக வண்டு

## சேத அறிகுறி

வண்டுகள் தென்னையின் குருத்துப்பகுதியைக் குடைந்து துவாரம் செய்து உள்ளே சென்று குருத்தைக் கடித்து, சக்கைப் பொருளை வெளியேற்றும். இதனால் பாதிக்கப்பட்ட ஓலைகள் விரியும்போது விசிறி வடிவத்தில் தோன்றும். இளம் மரங்களாக இருந்தால் இறந்து போகும்.
# தென்னை காண்டாமிருக வண்டு

## கட்டுப்பாட்டு முறைகள்

1. தென்னந் தோப்புகளுக்கு அருகில் எருக்குழிகளை அமைக்கக்கூடாது .
1. கொக்கி வடிவ கம்பியைக் கொண்டு குருத்துப்பகுதியில் உள்ள வண்டை வெளியே எடுக்க வேண்டும் .
1. கொழுஞ்சிப் பயிரை மரங்களுக்கிடையே பயிர் செய்வதால் இச்செடியின் வாசனையால் வண்டுகள் வேறிடங்களுக்குப் பறந்துவிடும்.
1. விளக்குப் பொறிகளை வைத்து, தாய் வண்டுகளைப் பிடித்து அழிக்கலாம்.
1. மாலாத்தியான் தூள் மற்றும் மணலை 1:1 என்ற விகிதத்தில் கலந்து குருத்துப் பகுதியில் இடவேண்டும்.
1. ஆமணுக்குப் பிண்ணாக்கைத் தண்ணீரில் கலந்து பானையில் ஊற்றி, தோப்புகளில் ஆங்காங்கே வைத்து வண்டுகளைக் கவர்ந்து அழிக்கலாம்.
1. மெட்டாரைசியம் அனிசோப்ளியே பூசணத்தை எருக்குழிகளில் தெளித்துப் புழுக்களைக் கட்டுப்படுத்தலாம்.
# நெல் இனப்பெருக்க நிலையம், தமிழ்நாடு வேளாண்மைப் பல்கலைக்கழகம்

**நெல் இனப்பெருக்க நிலையம்** என்பது தமிழ்நாட்டின் கோயமுத்தூரில் உள்ள தமிழ்நாடு வேளாண்மைப் பல்கலைக் கழகத்தில் செயல்பட்டுவரும் ஒரு நெல் ஆராய்ச்சி நிலையமாகும்.  
இந்த நெல் ஆராய்ச்சி நிலையமானது 1912 ஆம் ஆண்டில் செயல்படத் தொடங்கப்பட்டது. இது இந்தியாவின் மிகவும் பழமையான நெல் ஆராய்ச்சி நிலையம் ஆகும்.
இம்மையம், ஆங்கிலேய விஞ்ஞானிகளான எப். ஆர். பர்நெல், பி.ஓ.லிபீ, டாக்டர். கே. ராமைய்யா ஆகியவர்களின் தலைமையில் செயல்பட்டு, நெல் வரலாற்றில் பல பதிவுகளைப் பதித்தது ஆகும். இதன் வளாகத்தின் மொத்த பரப்பளவு 12.96 எக்டர்.
இந்நிலையமுள்ள பகுதியில் ஆண்டு சராசரி மழையாக 900 மி.மீ அளவு கொண்டு உள்ளது.
# நெல் இனப்பெருக்க நிலையம், தமிழ்நாடு வேளாண்மைப் பல்கலைக்கழகம்

## குறிக்கோள்கள்

- வேறுபட்ட கால அளவு வகைகளுடைய அதிக மகசூல் ஈட்டும் இரகங்களை, உள் கட்டுப்பாட்டு வழி மூலம் உருவாக்குதல்.
- அனைத்து இந்திய ஒருங்கிணைப்பு நெல் வளர்ச்சித் திட்டத்தின் மூலம் நெல் ஆராய்ச்சி இயக்ககம், ஹைதராபாத் இதனுடன் ஒருங்கிணைந்த நெல் ஆராய்ச்சித் திட்டங்களை செயல்படுத்துதல்.
- பன்னாட்டு நெல் ஆராய்ச்சி நிலையம், பிலிப்பைன்ஸ் மற்றும் நெல் ஆராய்ச்சி இயக்ககத்துடன் (கூட்டு) ஒருங்கிணைந்த ஆராய்ச்சி மேற்கொள்வது.
- தேசிய மற்றும் பன்னாட்டு வலையமைவு திட்டத்தின் மூலம் கலப்பின நெல் ஆராய்ச்சி.
- புதிய வழிமுறைகளான அகன்ற பண்பகக் கலப்பு, மகரந்த வளர்ச்சி மற்றும் மூலக்கூற்று முறைகள் ஆகியவற்றின் மூலம் மரபியல் மேம்பாடு செய்யப்படுகிறது.
- பட்ட மேற்படிப்பு ஆராய்ச்சியை செயல்படுத்துவது.
- தொழில் நுட்பத்தை பரிமாறி, பயிற்சி நிகழ்ச்சிகளை செயல்படுத்துவது பற்றி விழிப்புணர்வு ஏற்படுத்துவது,
- செயல் விளக்கத்திடல்கள் மற்றும் கல்வி சுற்றுலா ஆகியவற்றிற்கு ஏற்பாடு செய்து வேளாண் சமூகத்திற்கு நன்மைகளை ஏற்படுத்துகிறது.
# நெல் இனப்பெருக்க நிலையம், தமிழ்நாடு வேளாண்மைப் பல்கலைக்கழகம்

## வெளியிட்ட இரகங்கள்

- கோ 1
- கோ 50
- கோ ஆர் ஹச்- 1,2,3. (மற்றும் கலப்பு இன வகைகள்)
# கவுந்தப்பாடி செந்தாம்பாளையம் காந்தி கோவில்

ஈரோடு மாவட்டம் கவுந்தப்பாடிக்கு அருகேயுள்ள செந்தாம்பாளையம் கிராமத்தில் மகாத்மா காந்திக்குக் கோயில் உள்ளது. இந்தக் கோயிலில் மகாத்மா காந்திக்கும் அவரது மனைவி கஸ்தூரிபாய்க்கும் சிலை வைக்கப்பட்டுள்ளது. இந்தக் கோயிலில் காந்தி ஜெயந்தி அன்று சிறப்பு பூசைகள் செய்யப்படும். பொதுமக்கள் கோயிலின் அருகில் உள்ள வாணி ஆற்றிற்குச் சென்று நீர் சுமந்து வந்து மகாத்மா காந்தி மற்றும் கஸ்தூரிபாய் ஆகியோரின் சிலைகளுக்கு குடமுழுக்கு செய்வர். பெண்கள் கோவிலுக்கு முன் பொங்கல் வைத்து கொண்டாடுவார்கள். மாவிளக்கு ஊர்வலமும் நடத்தப்படுகிறது.
# பிபவாவ் துறைமுகம்

**பிபவாவ் துறைமுகம்** *(Port Pipavav)* இந்தியாவின் முதல் தனியார் துறைமுகமாகும். இந்தியாவின் மேற்கு கடற்கரையிலுள்ள குசராத்து மாநிலத்தின் சௌராட்டிரா தீபகற்பத்திலுள்ள அம்ரேலி மாவட்டத்தின் ராசுலா நகருக்கு அருகில் இத்துறைமுகம் அமைந்துள்ளது. அம்ரேலியிலிருந்து தெற்கில் 90 கிலோமீட்டர் தொலைவு, ராசுலாவிலிருந்து தெற்கில் 15 கிலோமீட்டர் தொலைவு, பவநகரிலிருந்து தென்மேற்கில் 140 கிலோமீட்டர் தொலைவு என இத்துறைமுகத்தின் இருப்பிடத்தை குறிப்பிட்டு அடையாளப்படுத்தலாம். மொத்த மற்றும் நீர்மப் பொருட்களுக்கான சரக்குக் கப்பல்கள் இங்கு கையாளப்படுகின்றன. எ.பி.எம். முனையம் அமைப்பு இத்துறைமுகத்தின் முன்னணி மேம்பாட்டாளராக இருந்து வருகிறது. உலகின் மிகப்பெரிய பன்னாட்டு கொள்கலன் முனையங்களை இயக்கும் நிறுவனங்களில் எ.பி.எம் முனைய நிறுவனமும் ஒன்றாகும். வழிகாட்டுதல் / நகர்த்துதல் , சரக்குகளை கையாளுதல் மற்றும் தளவாட ஆதரவு ஆகிய பணிகள் இச்செயல்பாடுகளில் அடங்கும்.
# பிபவாவ் துறைமுகம்

## வரலாறு

1998 ஆம் ஆண்டில், குசராத்து கடல்சார் வாரியத்தால் குசராத்து பிபவாவ் துறைமுக கழகம் தொடங்கப்பட்டது . 2000 ஆம் ஆண்டில், இந்த துறைமுகம் இந்திய இரயில்வேயுடன் இணைந்து ஒரு கூட்டு செயல்பாட்டு கழகமாக உருவானது. வணிக செயல்பாடுகள் 2002 இல் தொடங்கின.  
2005 இல் எ.பி.எம். முனையம் பெரும்பான்மையான பங்குகளை வாங்கியது. 2009 இல் பிரதான திட்டங்கள் முடிவடைந்து நிறுவனம் இந்தியப் பொதுதுறையுடன் வெளிவந்தது. 2010 ஆம் ஆண்டில் இந்திய பங்கு சந்தையில் இத்துறைமுகம் பட்டியலிடப்பட்டது.
# பிபவாவ் துறைமுகம்

## சியல்பெட் தீவு

பிபவாவ் துறைமுகத்தில் சியால்பெட் தீவு என்று அழைக்கப்படும் அலைமுறிவை எதிர்கொள்ளும் இயற்கையான படகுத்துறை ஒன்று உள்ளது.  
இந்த தீவில் ஒரு சிறிய மீன்பிடி சமூகம் வசித்து வருகிறது. மேலும் இப்படகுத் துறை முதன்மை நிலப்பரப்புடன் இணைக்கப்பட்டுள்ளது.
# பிபவாவ் துறைமுகம்

## இயல்புகள்

பிபவாவ் துறைமுகம் பிரதான வர்த்தக வழிகளிலும் தொடர்பு கொண்டுள்ளது. பிரதானமாக இந்திய நவாவா சேவா இங்கிருந்து சுமார் 160 கடல் மைல் தொலைவில் அமைந்துள்ளது. துறைமுகம் தூர்வாரப்பட்டு கப்பல் அடிநீரின் இடைவெளி 14.5 மீட்டர் இருக்குமளவுக்கு வசதி செய்யப்பட்டுள்ளது. மொத்த சரக்குகளை கையாள்வதற்கு இங்கு 2 தானியங்கி துறைமுக தூக்கிகள், 8 கப்பற்துறை மேடை பளு தூக்கிகள் உள்ளன.
# நாச்சினாம்பட்டி

**நாச்சனாம்பட்டி** இந்தியாவின், தமிழ்நாடு மாநிலத்திலுள்ள தர்மபுரி மாவட்டம், மொரப்பூர் ஊராட்சி ஒன்றியம், சந்தப்பட்டி ஊராட்சிக்கு உட்பட்ட ஒரு கிராமம் ஆகும்.
# நாச்சினாம்பட்டி

## மக்கள் தொகை விவரம்

2011 மக்கள் தொகை கணக்கெடுப்பின்படி, நாச்சனாம்பட்டி கிராமத்தில் 271 பேர் உள்ளனர், இதில் 135 பேர் ஆண்கள், 136 பேர் பெண்கள்.  
நாச்சனாம்பட்டி கிராமத்தில் 0-6 வயதுடைய குழந்தைகளின் மக்கள் தொகை 21 ஆகும், இது கிராமத்தின் மொத்த மக்கள் தொகையில் 7.75% ஆகும். நாச்சனாம்பட்டி கிராமத்தின் சராசரி பாலின விகிதம் 1007 ஆகும். இது தமிழ்நாட்டின் மாநில சராசரியான 996 ஐ விட அதிகம். மக்கள் தொகை கணக்கெடுப்பின்படி நாச்சனாம்பட்டியில் குழந்தை பாலின விகிதம் 750 ஆகும். இது தமிழ்நாட்டின் சராசரியான 943 ஐ விட குறைவு.  
தமிழ்நாட்டை விட நாச்சனாம்பட்டி கிராமத்தின் எழுத்தறிவு விகிதம் குறைவாக உள்ளது. அதாவது, 2011 இல், நாச்சனாம்பட்டி கிராமத்தின் எழுத்தறிவு விகிதம் 79.20% ஆக இருந்தது. இது தமிழ்நாட்டின் எழுத்தறிவு விகிதமான 80.09% ஐ விடக் குறைவு. நாச்சனாம்பட்டியில் ஆண்களின் எழுத்தறிவு விகிதம் 86.99% ஆகவும், பெண்களின் எழுத்தறிவு விகிதம் 71.65% ஆகவும் உள்ளது.
# சக்கப்புளி (ஆட்டிறைச்சி உணவு)

சக்கப்புளி (ஜார்ஜியன் ჩაქაფული) என்பது ஒரு ஜோர்ஜிய உணவாகும். இது ஜோர்ஜியாவில் மிகவும் பிரபலமான ஆட்டிறைச்சி உணவு வகைகளில் ஒன்றாகக் கருதப்படுகிறது.  
இதை ஆட்டுக் கறி அல்லது மாட்டுக் கறி, வெங்காயம், தெரங்கா இலைகள், செர்ரி பிளம்ஸ் அல்லது டேமேமலி (செர்ரி பிளம் சாஸ்), உலர் வெள்ளை ஒயின், பச்சைக் கீரைகள் (வோக்கோசு, புதினா, வெந்தயம், கொத்தமல்லி), பூண்டு மற்றும் உப்பு ஆகியவற்றை கொண்டு தயாரிக்கின்றனர்.
# வீரப்பூர்

**வீரப்பூர்** எனும் ஊர் திருச்சிராப்பள்ளி மாவட்டம், மணப்பாறை வட்டத்திலுள்ள ஒரு சிற்றூர் ஆகும். இவ்வூர் திருச்சிராப்பள்ளியிலிருந்து சுமார் 60 கி.மீ. தொலைவில் அமைந்துள்ளது.
# வீரப்பூர்

## சிறப்புகள்

இவ்வூர் வரலாற்றுச் சிறப்புமிக்க பொன்னர்சங்கர் ஆகியோர் வாழ்க்கை நிகழ்வுகளுடன் தொடர்புடையது.
# வீரப்பூர்

## ஆலயங்கள்

### அண்ணன்மார் சுவாமிகள்

அண்ணன்மார் சுவாமிகளின் ஆலயங்களில் மிக சிறப்பு வாய்ந்ததாகக் கருதப்படுவது வீரப்பூர் திருத்தலம். இங்கு நடக்கும் திருவிழாவை ஒட்டியே அண்ணன்மார்களின் மற்றைய திருத்தலங்களில் விழாக் கொண்டாடப்படுகின்றன. ஆண்டுதோறும் மாசி மாதம் சதய நட்சத்திரத்தில் கொடி ஏற்றி வைக்கப்படும். திருவிழா 10 நாட்கள் தொடர்ந்து நடைபெற்று வருகிறது. கொங்கு நாட்டிலும், அதனோடு இணைந்த திருச்சி போன்ற மாவட்டங்களிலும் அண்ணன்மாரைத் தெய்வமாக வழிபடப்பட்டு வருகின்றனர். இவ்வழிபாட்டுக்கு ஆக்கமும், ஊக்கமும் தருவது பொன்னர்-சங்கர் உடன்பிறப்புகளின் வரலாறும், அவ்வரலாற்றோடு இணைந்த மக்களின் மரபுவழித் தொடர்பும் தான் காரணமாக அமைகிறது.
# வீரப்பூர்

## ஆலயங்கள்

### அண்ணன்மார் சுவாமிகள்

#### அண்ணன்மார் தொடர்புடைய முக்கிய கோவில்கள்

1. மதுக்கரை செல்லாண்டியம்மன் கோவில்
1. வளநாடு
1. நெல்லிப்பட்டி நெல்லியம்மன்
1. வெள்ளாய்குளத்தூர்
1. படுகளம்
1. கூவன்னாம்பள்ளம்
1. வெண்முடி
1. வீரப்பூர்
1. அணியாப்பூர்
1. ஸ்ரீ பொன்னர் சங்கர் நல்லதங்காள் திருக்கோவில், நத்தம் தாலுக்கா, திண்டுக்கல் மாவட்டம்.  
போன்ற ஊர்களில் அண்ணன்மார் தொடர்ப்புடைய முக்கிய கோவில்கள் உள்ளன.
# வீரப்பூர்

## ஆலயங்கள்

### பொன்னர் - சங்கர் கோவில்

வீரபப்பூரிலுள்ள பொன்னர் - சங்கர் கோவிலில் செம்புகுல ஆசாரி தலையில் காலை வைத்து இருக்கும் நிலையில் பொன்னருக்கும், யானைச் சங்கிலியால் கட்டப்பட்டுள்ள நிலையில் சங்கருக்கும், அருமைத் தங்கை அருக்காணிக்கும், அத்தைப் பிள்ளைகளான அத்தான் பெருமாள், செய்யப் பெருமாள், அய்யன் பெருமாளுக்கும், கன்னிமார் மற்றும் பெரியகாண்டியம்மனுக்கும் அழகிய தெய்வச் சிலைகள் உள்ளன.
# வீரப்பூர்

## ஆலயங்கள்

### கருப்பண்ணசாமி கோவில் திருவிழா

பொன்னர்-சங்கர் சிலைக்குப் பின்னால் கருப்பண்ணசாமி கோவில் உள்ளது.ஆடி மாதம் அமாவாசையின் போது கருப்பண்ணசாமி கோவிலில் உள்ளூர் திருவிழா நடைபெறுகிறது. இத்திருவிழாவினை வீரப்பூரைச் சுற்றியுள்ள 18 கிராமங்களைச் சேர்ந்தவர்களும் கலந்துகொண்டு கோழி, கிடா மற்றும் பன்றியும் காவு கொடுக்கின்றனர். பன்றியைக் கருப்பண்ணசாமிக்கும், கோழி மற்றும் கிடாவினை மகாமுனிக்கும் பலியிடுகின்றனர்.
# வீரப்பூர்

## ஆலயங்கள்

### பெரியக்காண்டியம்மன் கோவில்

வீரப்பூரில் பெரியக்காண்டி அம்மனுக்கென்று தனிக்கோவில் உள்ளது. இக்கோவிலில் வன்னி மரமும், வில்வமரமும் உள்ளன. இங்கு திருமணங்கள் அதிகம் நடைபெறுகின்றன. அம்மனே கன்னி என்பதால் திருமணம் நடத்தும் பொருட்டு கோவிலின் பின்புறம் ஒரு வேல் வைத்து அதை முருகன் கோவிலாகப் பாவித்து வணங்கி வருகின்றனர்.
# வீரப்பூர்

## ஆலயங்கள்

### வேடபுரித் திருவிழா

வீரமலைத் திருவிழாவின்போது இரவு முழுவதும் கூத்துக்கள், நாடகங்கள் என பல நிகழ்ச்சிகளுடன் வேடபுரித் திருவிழா நடைபெறகின்றன.